ไม่เคยลองทาน Bankara Ramen มาก่อน เลยไม่ทราบว่ารสชาติ ต่างกับ Umebachi ยังไง แต่เท่าที่หาข้อมูลใน Internet พอจะเห็นได้ถึงความต่างของเมนู ประเภทราเมน ซึ่ง Bankara ราคาถูกกว่า 

ร้านอยู่บนชั้น 4 ใน Food Republic ซื้อบัตรเติมเงิน แล้วก็ไปสั่งที่หน้าร้านได้เลย Siam Center เพิ่งเปิดใหม่หลังจากปรับปรุง คนจะแน่นมาก ทำใจสักนิดนะคะ

เมนูมี 5 ประเภท ได้แก่ ราเมน ข้าวหน้าต่างๆ ทานเล่น ของหวาน และ น้ำดื่ม และยังมี set menu ด้วย 

วันนี้สั่งแค่อย่างเดียวคือ Aburi Chashu Men ราเมนหน้าหมูชาชูย่าง 160 บ. ที่สั่งเพราะเห็นพนักงาน กำลังหยิบหมูชาชูแผ่นบางๆ ชุบในน้ำซอสสีเข้ม ก่อนใช้หัวพ่นไฟ Burner ย่างหมูจนเกรียมนิดๆ ดูน่าทานดี เพิ่ม topping เป็น Onsen Tamago ไข่ลวกออนเซน 19 บ. 

รอไม่นาน ก็ได้ บนที่วางช้อนตะเกียบ นอกจากจะมีเครื่องปรุงให้ตามปกติ แล้วยังมีกระเทียม ขิงดอง งาคั่ว ให้ตักเติมได้ตามชอบ

หน้าตาน้ำซุป ดูมันเยิ้ม มีความเข้มข้น หมูชาชูสามชิ้น มีรอยไหม้นิดๆพองาม เนื้อหมูมีมันแทรก เป็นความมันกำลังสอง เพิ่มความอ้วนทวีคูณ ชิมน้ำซุป อร่อยมาก หวานเค็มกำลังดี เส้นใหญ่หนานุ่ม ปริมาณเส้นจุใจ เจาะไข่ออนเซนให้รวมกับน้ำซุป เพิ่มความเข้มข้น อร่อยสุดยอดเลย รวมราคาแล้ว 180 บ. โอเคเลยค่ะ ประทับใจทั้งรสชาติและปริมาณ